Ehdotus neuvoston päätös Euroopan yhteisöjen ja niiden jäsenvaltioiden sekä Jordanian hasemiittisen kuningaskunnan välisestä assosiaatiosta tehdyllä Euro-Välimeri-sopimuksella perustettujen assosiaationeuvoston ja assosiaatiokomitean työjärjestyksiä koskevasta yhteisön kannasta /* KOM/2002/0286 lopull. */



Virallinen lehti nro 262 E , 29/10/2002 s. 0267 - 0272



Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Jordanian hasemiittisen kuningaskunnan välisestä assosiaatiosta tehdyllä Euro-Välimeri-sopimuksella perustettujen assosiaationeuvoston ja assosiaatiokomitean työjärjestyksiä koskevasta yhteisön kannasta (komission esittämä) PERUSTELUT Euroopan yhteisöjen ja niiden jäsenvaltioiden sekä Jordanian hasemiittisen kuningaskunnan marraskuussa 1997 tehty assosiaatiosopimus tuli voimaan 1. toukokuuta 2002. Sopimuksen 89 artiklassa perustetaan assosiaationeuvosto, joka tarkastelee sopimuksen yhteydessä mahdollisesti ilmeneviä merkittäviä asioita ja muita molempia sopimuspuolia kiinnostavia kahdenvälisiä tai kansainvälisiä kysymyksiä. Lisäksi sopimuksen 92 artiklassa perustetaan assosiaatiokomitea, joka toimii assosiaationeuvoston toimivallan alaisuudessa. Assosiaatiokomitea vastaa sopimuksen täytäntöönpanosta. Sopimuksen 90 artiklan 3 kohdassa ja 93 artiklan 2 kohdassa määrätään, että assosiaationeuvosto ja assosiaatiokomitea vahvistavat työjärjestyksensä. Assosiaationeuvoston ensimmäinen kokous on tarkoitus pitää [10. kesäkuuta 2002]. Tästä syystä on tarpeen vahvistaa assosiaationeuvoston työjärjestys sen ensimmäisessä kokouksessa. Jo voimassa olevien Euro-Välimeri-assosiaatiosopimusten käytännön mukaisesti assosiaationeuvosto vahvistaa samalla assosiaatiokomitean työjärjestyksen. Ehdotetuissa työjärjestyksissä vahvistetaan tehtävät ja käytännöt, joita assosiaationeuvoston ja assosiaatiokomitean on noudatettava assosiaatiosopimuksen mukaisesti. Tämän vuoksi ehdotetaan, että neuvosto hyväksyy liitteenä olevan ehdotuksen. Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Jordanian hasemiittisen kuningaskunnan välisestä assosiaatiosta tehdyllä Euro-Välimeri-sopimuksella perustettujen assosiaationeuvoston ja assosiaatiokomitean työjärjestyksiä koskevasta yhteisön kannasta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan toisen alakohdan, ottaa huomioon komission ehdotuksen, sekä katsoo seuraavaa: (1) Euroopan yhteisöjen ja niiden jäsenvaltioiden sekä Jordanian hasemiittisen kuningaskunnan välisestä assosiaatiosta tehty Euro-Välimeri-sopimus tuli lopullisesti voimaan 1 päivänä toukokuuta 2002. (2) Sopimuksen 89 artiklassa perustetaan assosiaationeuvosto, joka tarkastelee sopimuksen yhteydessä mahdollisesti ilmeneviä merkittäviä asioita ja muita molempia sopimuspuolia kiinnostavia kahdenvälisiä tai kansainvälisiä kysymyksiä. (3) Sopimuksen 92 artiklassa perustetaan assosiaationeuvoston toimivallan alaisuudessa toimiva assosiaatiokomitea, joka vastaa sopimuksen täytäntöönpanosta. (4) Sopimuksen 90 artiklan 3 kohdassa ja 93 artiklan 2 kohdassa määrätään, että assosiaationeuvosto ja assosiaatiokomitea vahvistavat työjärjestyksensä. (5) Yhteisön olisi määriteltävä assosiaationeuvostossa vahvistettava kanta assosiaationeuvoston ja assosiaatiokomitean työjärjestysten vahvistamisesta, ON PÄÄTTÄNYT SEURAAVAA: Ainoa artikla Euroopan yhteisöjen ja niiden jäsenvaltioiden sekä Jordanian hasemiittisen kuningaskunnan välisestä assosiaatiosta tehdyn Euro-Välimeri-sopimuksen 89 artiklassa perustetussa assosiaationeuvostossa vahvistettava yhteisöjen ja jäsenvaltioiden kanta perustuu tämän päätöksen liitteinä oleviin assosiaationeuvoston päätöksien luonnoksiin. Tehty Brysselissä [...]. Neuvoston puolesta Puheenjohtaja LIITE Euroopan yhteisöjen ja niiden jäsenvaltioiden sekä Jordanian hasemiittisen kuningaskunnan ASSOSIAATIONEUVOSTON PÄÄTÖS N:o .../2002, tehty [...], sen työjärjestyksen vahvistamisesta (//) EU-JORDANIA-ASSOSIAATIONEUVOSTO, joka ottaa huomioon Euroopan yhteisöjen ja niiden jäsenvaltioiden sekä Jordanian hasemiittisen kuningaskunnan välisestä assosiaatiosta tehdyn Euro-Välimeri-sopimuksen ja erityisesti sen 89-96 artiklan, sekä katsoo, että kyseinen sopimus tuli voimaan 1 päivänä toukokuuta 2002, ON PÄÄTTÄNYT VAHVISTAA SEURAAVAN TYÖJÄRJESTYKSEN: 1 artikla Puheenjohtaja Assosiaationeuvoston puheenjohtajana toimii vuorotellen 12 kuukauden ajan yhteisön ja sen jäsenvaltioiden puolesta Euroopan unionin neuvoston puheenjohtajavaltion edustaja sekä Jordanian hasemiittisen kuningaskunnan hallituksen edustaja. Ensimmäinen kausi alkaa assosiaationeuvoston ensimmäisenä kokoontumispäivänä ja päättyy 31 päivänä joulukuuta 2002. 2 artikla Kokoukset Assosiaationeuvosto kokoontuu säännöllisesti ministeritasolla kerran vuodessa. Jos sopimuspuolet niin sopivat, jommankumman sopimuspuolen pyynnöstä voidaan pitää assosiaationeuvoston ylimääräisiä kokouksia.Jos sopimuspuolet eivät sovi toisin, assosiaationeuvoston kokoukset pidetään Euroopan unionin neuvoston tavanomaisessa kokouspaikassa sopimuspuolten keskenään sopimana ajankohtana. Assosiaationeuvoston sihteerit kutsuvat assosiaationeuvoston kokoukset koolle yhdessä puheenjohtajan suostumuksella. 3 artikla Edustus Assosiaationeuvoston jäsenet, jotka ovat estyneet osallistumasta kokoukseen, voivat käyttää edustajaa. Jos joku jäsen haluaa käyttää edustajaa, hänen on ilmoitettava puheenjohtajalle edustajansa nimi ennen sen kokouksen alkua, jossa häntä edustetaan. Assosiaationeuvoston jäsenen edustajalla on kaikki varsinaisen jäsenen oikeudet. 4 artikla Valtuuskunnat Assosiaationeuvoston jäsenillä voi olla apunaan virkamiehiä. Sopimuspuolten valtuuskuntien suunniteltu kokoonpano ilmoitetaan puheenjohtajalle ennen kutakin kokousta. Euroopan investointipankin edustaja voi osallistua assosiaationeuvoston kokouksiin tarkkailijana, kun esityslistalla on sitä koskevia asioita. Assosiaationeuvosto voi sopimuspuolten suostumuksella kutsua muita kuin jäseniä osallistumaan kokouksiinsa antamaan tietoja erityisistä aiheista. 5 artikla Sihteeristö Yksi Euroopan unionin neuvoston pääsihteeristön virkamies ja yksi Jordanian hasemiittisen kuningaskunnan Brysselin-lähetystön virkamies toimivat yhdessä assosiaationeuvoston sihteereinä. 6 artikla Kirjeenvaihto Assosiaationeuvostolle osoitetut kirjeet lähetetään assosiaationeuvoston puheenjohtajalle Euroopan unionin neuvoston pääsihteeristön osoitteeseen. Molemmat sihteerit huolehtivat tämän kirjeenvaihdon toimittamisesta assosiaationeuvoston puheenjohtajalle ja tarvittaessa sen jakelusta assosiaationeuvoston muille jäsenille. Tämä kirjeenvaihto lähetetään komission pääsihteeristölle, jäsenvaltioiden pysyville edustustoille ja Jordanian hasemiittisen kuningaskunnan Brysselin-lähetystölle. Sihteerit toimittavat assosiaationeuvoston puheenjohtajalta peräisin olevat tiedonannot vastaanottajille, ja ne jaetaan tarvittaessa assosiaationeuvoston muille jäsenille toisessa kohdassa ilmoitettuihin osoitteisiin. 7 artikla Julkisuus Ellei toisin päätetä, assosiaationeuvoston kokoukset eivät ole julkisia. 8 artikla Kokousten esityslistat 1. Puheenjohtaja laatii kutakin kokousta varten ehdotuksen esityslistaksi. Assosiaationeuvoston sihteerit lähettävät sen 6 artiklassa tarkoitetuille vastaanottajille viimeistään 15 päivää ennen kokouksen alkua. Esityslistaehdotukseen otetaan asiat, joiden esityslistalle ottamista koskeva pyyntö on saapunut puheenjohtajalle vähintään 21 päivää ennen kokouksen alkua, ja nämä asiat otetaan esityslistaehdotukseen ainoastaan, jos niihin liittyvät asiakirjat on toimitettu sihteereille viimeistään kyseisen esityslistan lähettämispäivänä. Assosiaationeuvosto hyväksyy esityslistan kunkin kokouksen alussa. Muita kuin esityslistaehdotuksessa olevia asioita voidaan ottaa esityslistalle kummankin sopimuspuolen suostumuksella. 2. Puheenjohtaja voi kummankin sopimuspuolen suostumuksella lyhentää 1 kohdassa mainittuja määräaikoja jonkin erityistapauksen niin edellyttäessä. 9 artikla Pöytäkirja Sihteerit laativat yhdessä ehdotuksen kunkin kokouksen pöytäkirjaksi. Pöytäkirjassa on yleensä mainittava kustakin asialistalla olevasta asiakohdasta: - assosiaationeuvostolle toimitetut asiakirjat, - lausunnot, jotka jokin jäsen on pyytänyt assosiaationeuvoston kirjattaviksi, - tehdyt päätökset, sovitut lausunnot ja tehdyt päätelmät. Pöytäkirjaehdotus saatetaan assosiaationeuvoston hyväksyttäväksi. Se on hyväksyttävä kuuden kuukauden kuluessa kyseisen assosiaationeuvoston kokouksesta. Hyväksymisen jälkeen puheenjohtaja ja molemmat sihteerit allekirjoittavat pöytäkirjan. Sitä säilytetään Euroopan unionin neuvoston pääsihteeristön arkistossa ja sen oikeaksi todistettu jäljennös toimitetaan kaikille 6 artiklassa tarkoitetuille vastaanottajille. 10 artikla Päätökset ja suositukset 1. Assosiaationeuvosto tekee päätöksensä ja antaa suosituksensa sopimuspuolten yhteisellä sopimuksella. Kokousten välisenä aikana assosiaationeuvosto voi sopimuspuolten niin sopiessa tehdä päätöksiä ja antaa suosituksia kirjallista menettelyä noudattaen. 2. Euro-Välimeri-sopimuksen 91 artiklassa tarkoitettujen assosiaationeuvoston päätösten otsikkona on "päätös" ja suositusten otsikkona "suositus", ja niiden jäljessä on järjestysnumero, teko- tai antamispäivämäärä ja aihe. Kussakin päätöksessä ilmoitetaan sen voimaantulopäivä. Puheenjohtaja allekirjoittaa assosiaationeuvoston päätökset ja suositukset, ja molemmat sihteerit todistavat ne oikeiksi. Päätökset ja suositukset toimitetaan kaikille 6 artiklassa tarkoitetuille vastaanottajille. Assosiaationeuvosto voi päättää päätösten ja suositusten julkaisemisesta Euroopan yhteisöjen virallisessa lehdessä ja Jordanian hasemiittisen kuningaskunnan virallisessa lehdessä. 11 artikla Kielet Assosiaationeuvoston virallisina kielinä ovat molempien sopimuspuolten viralliset kielet. Ellei toisin päätetä, assosiaationeuvosto tekee ratkaisunsa kyseisillä kielillä laadittujen asiakirjojen perusteella. 12 artikla Kustannukset Yhteisö ja Jordanian hasemiittinen kuningaskunta ottavat vastatakseen kustannuksista, joita niille aiheutuu osallistumisesta assosiaationeuvoston kokouksiin sekä henkilöstö-, matka- ja oleskelukustannusten että postitus- ja televiestintäkustannusten osalta. Kokousten tulkkaukseen sekä asiakirjojen kääntämiseen ja jäljentämiseen liittyvistä kustannuksista vastaa yhteisö, lukuun ottamatta arabian kieleen ja arabian kielestä kääntämiseen tai tulkkaukseen liittyviä kustannuksia, joista vastaa Jordanian hasemiittinen kuningaskunta. Kokousten aineellisiin järjestelyihin liittyvistä kustannuksista vastaa kokoukset järjestävä sopimuspuoli. 13 artikla Assosiaatiokomitea 1. Assosiaationeuvostoa avustaa sen tehtävien hoitamisessa assosiaatiokomitea. Se koostuu Euroopan unionin neuvoston jäsenten edustajista ja Euroopan yhteisöjen komission edustajista sekä Jordanian hasemiittisen kuningaskunnan hallituksen edustajista. 2. Assosiaatiokomitea valmistelee assosiaationeuvoston kokoukset ja käsiteltävät asiat, panee tarvittaessa täytäntöön sen päätökset ja yleisesti varmistaa assosiaatiosuhteiden jatkuvuuden ja Euro-Välimeri-sopimuksen toimivuuden. Se tutkii kaikki assosiaationeuvoston sen käsiteltäviksi antamat kysymykset sekä kaikki muut kysymykset, joita voi tulla esiin Euro-Välimeri-sopimuksen päivittäisen täytäntöönpanon yhteydessä. Se antaa ehdotuksia tai luonnoksia päätöksiksi ja/tai suosituksiksi assosiaationeuvoston hyväksyttäviksi. 3. Siinä tapauksessa, että Euro-Välimeri-sopimuksessa määrätään kuulemisvelvoitteesta tai -mahdollisuudesta, kuuleminen voi tapahtua assosiaatiokomiteassa. Se voi jatkua assosiaationeuvostossa, jos sopimuspuolet niin sopivat. 4. Assosiaatiokomitean työjärjestys on tämän päätöksen liitteenä (liite 1). Tehty [Brysselissä] [...]. Assosiaationeuvoston puolesta Puheenjohtaja LIITE 1 NEUVOSTON ASETUS ASSOSIAATIOKOMITEAN TYÖJÄRJESTYS Euroopan yhteisöjen ja niiden jäsenvaltioiden sekä Jordanian hasemiittisen kuningaskunnan välinen assosiaatio 1 artikla Puheenjohtajuus Assosiaatiokomitean puheenjohtajana toimivat vuorotellen 12 kuukauden ajan Euroopan yhteisön edustajat ja Jordanian hasemiittisen kuningaskunnan hallituksen edustaja. Euroopan unionista tehdyn sopimuksen V ja VI osastoa koskevan Euroopan unionin kannan esittää aina Euroopan unionin puheenjohtajavaltion edustaja. Ensimmäinen kausi alkaa assosiaationeuvoston ensimmäisenä kokoontumispäivänä ja päättyy 31 päivänä joulukuuta samana vuonna. 2 artikla Kokoukset Assosiaatiokomitea kokoontuu tilanteen niin vaatiessa ja molempien sopimuspuolten suostumuksesta. Assosiaatiokomitean kokoukset pidetään molempien sopimuspuolten yhdessä sopimana päivänä niiden sopimassa paikassa. Assosiaatiokomitean kokoukset kutsuu koolle puheenjohtaja. 3 artikla Valtuuskunnat Sopimuspuolten valtuuskuntien aiottu kokoonpano ilmoitetaan puheenjohtajalle ennen kutakin kokousta. 4 artikla Sihteeristö Euroopan komission virkamies ja Jordanian hasemiittisen kuningaskunnan hallituksen virkamies toimivat yhdessä assosiaatiokomitean sihteereinä. Kaikki tämän työjärjestyksen soveltamisalaan kuuluvat, assosiaatiokomitean puheenjohtajalle tarkoitetut tai häneltä peräisin olevat tiedonannot toimitetaan assosiaatiokomitean sihteereille sekä assosiaationeuvoston sihteereille ja puheenjohtajalle. 5 artikla Julkisuus Ellei toisin päätetä, assosiaatiokomitean kokoukset eivät ole julkisia. 6 artikla Kokousten esityslistat 1. Puheenjohtaja laatii kutakin kokousta varten ehdotuksen esityslistaksi. Assosiaatiokomitean sihteerit lähettävät sen 4 artiklassa tarkoitetuille vastaanottajille viimeistään 15 päivää ennen kokouksen alkua. Esityslistaehdotukseen otetaan asiat, joiden esityslistalle ottamista koskeva pyyntö on saapunut puheenjohtajalle vähintään 21 päivää ennen kokouksen alkua, ja nämä asiat otetaan esityslistaehdotukseen ainoastaan, jos niihin liittyvät asiakirjat on toimitettu sihteereille viimeistään kyseisen esityslistan lähettämispäivänä. Assosiaatiokomitea voi pyytää asiantuntijoita osallistumaan kokouksiinsa saadakseen tietoa erityisistä aiheista. Assosiaatiokomitea hyväksyy esityslistan kunkin kokouksen alussa. Muita kuin esityslistaehdotuksessa olevia asioita voidaan ottaa esityslistalle molempien sopimuspuolten suostumuksella. 2. Puheenjohtaja voi kummankin sopimuspuolen suostumuksella lyhentää 1 kohdassa mainittuja määräaikoja jonkin erityistapauksen niin edellyttäessä. 7 artikla Pöytäkirja Sihteerit laativat kustakin kokouksesta pöytäkirjaehdotuksen. Siinä mainitaan tehdyt päätökset, annetut suositukset ja vahvistetut päätelmät. Pöytäkirjaehdotus annetaan assosiaatiokomitean hyväksyttäväksi. Kun assosiaatiokomitea on hyväksynyt pöytäkirjan, puheenjohtaja ja sihteerit allekirjoittavat sen ja kumpikin sopimuspuoli arkistoi siitä yhden alkuperäiskappaleen. 8 artikla Ratkaisut Erityisissä tapauksissa, joissa assosiaationeuvosto on Euro-Välimeri-sopimuksen mukaisesti valtuuttanut assosiaatiokomitean tekemään päätöksiä ja antamaan suosituksia, niiden otsikkoina on "päätös" tai "suositus", jonka jäljessä on järjestysnumero, tekemis- tai antamispäivämäärä ja aihe. Aina, kun assosiaatiokomitea tekee päätöksen, assosiaationeuvoston työjärjestyksen vahvistamisesta [10 päivänä kesäkuuta 2002] tehdyn assosiaationeuvoston päätöksen N:o [...] 10 ja 11 artiklaa sovelletaan soveltuvin osin. Assosiaatiokomitean päätökset ja suositukset toimitetaan tämän työjärjestyksen 4 artiklassa tarkoitetuille vastaanottajille. 9 artikla Kustannukset Kumpikin sopimuspuoli ottaa vastatakseen kustannuksista, joita sille aiheutuu osallistumisesta assosiaatiokomitean sekä Euro-Välimeri-sopimuksen 95 artiklan mukaisesti mahdollisesti perustettujen työryhmien tai elinten kokouksiin sekä henkilöstö-, matka- ja oleskelukustannusten että postitus- ja televiestintäkustannusten osalta.Kokousten tulkkaukseen sekä asiakirjojen kääntämiseen ja jäljentämiseen liittyvistä kustannuksista vastaa yhteisö, lukuun ottamatta arabian kieleen ja arabian kielestä kääntämiseen tai tulkkaukseen liittyviä kustannuksia, joista vastaa Jordanian hasemiittinen kuningaskunta. Kokousten aineellisiin järjestelyihin liittyvistä kustannuksista vastaa kokoukset järjestävä sopimuspuoli. EUROOPAN YHTEISÖJEN JA NIIDEN JÄSENVALTIOIDEN SEKÄ JORDANIAN HApEMIITTISEN KUNINGASKUNNAN VÄLISESTÄ ASSOSIAATIOSTA TEHDYN EURO-VÄLIMERI-SOPIMUKSEN 93 ARTIKLAA KOSKEVA NEUVOSTON JA KOMISSION JULISTUS Euroopan unionin neuvosto ja Euroopan komissio julistavat EU-Jordania-assosiaatiosopimuksen 93 artiklan 3 kohtaa koskien, että EU:n toimiessa assosiaatiokomitean puheenjohtajana puheenjohtajuudesta vastaa tästä lähtien Euroopan komission edustaja. Euroopan unionista tehdyn sopimuksen V ja VI osastoa koskevan EU:n kannan esittää aina EU:n puheenjohtajavaltion edustaja. Euroopan yhteisöjen ja niiden jäsenvaltioiden sekä Jordanian hasemiittisen kuningaskunnan välisestä assosiaatiosta tehtyä Euro-Välimeri-sopimusta muutetaan virallisesti mahdollisimman pian, kun sopimusta tarkistetaan seuraavan kerran, esimerkiksi kun uusi jäsenvaltio liittyy EU:hun.